paragraph_text: Sukladno pravilima Svjetske atletske federacije u kružnim utrkama s velikim brojem natjecatelja potrebno je posebno odvojiti zasebnu utrku elitnih (profesionalnih) trkača kako bi im se omogućilo postizanje boljih rezultata u skladu s njihovim vrijednostima i mogućnostima. Stoga se tako već od 2016. godine održavaju dvije utrke - elitna i glavna. Elitna ima propisan maksimalan broj trkača (80 trkača u muškoj i ženskoj konkurenciji zajedno) dok glavna nema limit.